Timek Ti Barangay
PUNONG BARANGAY ANNABELLE A. BARUT
BGY. TAGGAT NORTE, CLAVERIA, CAGAYAN
Ti Taggat Norte Lagoon Beach Resort ket napintas unay ti buyana a pagdindinnamagan ken daydayawen daguiti mapan agpaspasyar a turista local man wenno internasyonal. Iti aglawlawna Makita iti bantay ken ti “land mark” ti ili a Claveria a Lakay-Lakay ken Baket-Baket. Maipasindayaw tayo daytoy a Beach Resort gapu ta kalmada iti danum ti baybay ken makaay-ayo a pagdigusan nagruna kadaguiti ubbing nga agsursuro nga aglangoy.
Nasuroken a Sangapulo nga tawen manipud pay pannaka-diskubre daytoy a lugar ket natalna ken natalged a pagpasiaran. Babaen ti liderato ni Punong Barangay Annabelle A Barut, ti konseho na ken kasta met ti tulong ken suporta daguiti lumugar ket nagballigi dagitoy nga arapaap. Nangrugi laeng daytoy a Beach Resort babaen ti pannakapatakder ti dua (2) a cottages wenno picnic sheds. Ket nagtultuloy nga immadu. Ipagpannakkel ni Kapitan Barut daguiti nagbalinen a nasapulan daytoy nga Beach Resort nanipud nangrugi inggana kadaguitoy a panawen.
Kaadduanna, no saan nga isu amin a Barangay ti Claveria, iti mayat koma met a maaddaan ti kastoy gapu ta dakkel ti pamastrekan ti Barangay Taggat Norte nga isu daytoy ti makatulong iti panagdur-as ken progreso nga saan laeng nga agdependar iti Internal Revenue Allotment (IRA). Dakkel met ti naipaay a tulong ti Gobyerno Prubinsyal babaen ken Gob. Bong Antonio gapu iti napalabas a bagyo Dindo idi June 28, 2012 adu daguiti opisyales ti barangay ken lumugar nga mangipakita ti naimpa-pusoan a panagsuportada ti administrasyon ni Gob. Antonio.
Ita a panawen ti summer adu manen daguiti umay agpasyar a bisbisita manipud iti nadumaduma a lugar. Itultuloy tayo ngarud nga agbalin ti Taggat Norte Lagoon a kas tourist destination iti daytoy a deppaar ti Cagayan.
ilo_Latn nso_Latn bug_Latn ilo_Latn ilo_Latn ilo_Latn ilo_Latn